PCB
ఫిక్సింగ్‌కు పాల్పడితే జీవిత కాల నిషేధం
ఇస్లామాబాద్‌: పాకిస్థాన్‌ క్రికెట్‌ బోర్డు (పిసిబి) సంచలన నిర్ణయం తీసుకుంది.తమ దేశపు ఆటగాళ్లు ఎవరైనా మ్యాచ్‌ ఫిక్సింగ్‌కు పాల్పడితే వారిపై జీవిత కాల నిషేదం విధిస్తామని పిసిబి చైర్మన్‌ షహర్యార్‌ ఖాన్‌ తాజాగా ప్రకటించారు. ప్రస్తుతం దుబా§్‌ులో పాకిస్థాన్‌ సూపర్‌ లీగ్‌ జరుగుతుంది.ఈ లీగ్‌లో పాల్గొన్న ముగ్గురు ఆటగాళ్లు మ్యాచ్‌ ఫిక్సింగ్‌కు పాల్పడినట్లు ఆరో పణలు రావడంతో పిసిబి చైర్మన్‌ ఈ వ్యాఖ్యలు చేశాడు. షర్జీల్‌ఖాన్‌, లతీఫ్‌, మహమ్మద్‌పై మ్యాచ్‌ ఫిక్సింగ్‌ ఆరోపణలు వస్తున్నాయి.మాజీ ఆట గాడు నసీర్‌ ద్వారా బుకీలు ఈ ముగ్గురి ఆటగాళ్లను సంప్రదించినట్లు సమాచారం.దీనిపై పాకిస్థాన్‌ ప్రభుత్వం 14 రోజుల్లో విచారణ చేపట్టాలని ఆదేశించింది.విచారణ ముగిస్తే పిఎస్‌ఎల్‌ ఫైనల్‌ లాహోర్‌లో నిర్వహించే దానిపై ప్రభుత్వం నిర్ణయం తీసుకోవాల్సిఉందని షహర్యార్‌ ఖాన్‌ పేర్కొన్నాడు. పిఎస్‌ఎల్‌లో భాగంగా ఇస్లామాబాద్‌ యునైటెట్‌ ఫ్రాంచైజీ తరుపున ఆడుతున్న షర్జీల్‌,లతీఫ్‌లపై ఇప్పటికే సస్పెన్షన్‌ విధించింది.